Llíria se suma al Codi Ètic del Turisme Valencià
05 de febrer de 2018

L'Ajuntament de Llíria va acordar en la seua última sessió plenària la seua adhesió al Codi Ètic del Turisme Valencià, promogut des de la Generalitat i basat en el Codi Ètic de l'Organització Mundial del Turisme (OMT) però adaptat a la realitat de la Comunitat Valenciana.

Amb esta iniciativa, la regidoria de Turisme assumix el compromís de la construcció d'un nou relat turístic basat en l'ètica, la sostenibilitat i la responsabilitat social i marca les pautes de conducta en matèria turística per a aconseguir convertir l'hospitalitat en l'eix central d'un turisme sostenible i responsable.

En este marc, el codi de l'OMT constituïx un full de ruta principal per a guiar l'augment de la responsabilitat de tots els actors implicats en la preservació del medioambient, la cultura i les comunitats locals

El regidor de Turisme i Patrimoni de Llíria, Paco García, ha manifestat que “se vol posar en valor tot el que té a veure amb la professionalitat, l'hospitalitat, la cordialitat, la inclusió o el respecte, valors que els valencians portem en el nostre ADN”.

El Codi Ètic del Turisme ve a enllaçar amb el Codi de Bon Govern i bones pràctiques de la política, però traslladat a este sector concret

Segons García, “el Codi inclou principis com el respecte als drets humans i al patrimoni cultural, la protecció al medi ambient i a les comunitats més vulnerables, així com conceptes com la inclusió, la igualtat de gènere i l'accesibilidad”.

L'adhesió de Llíria a esta iniciativa també donarà opció de poder concórrer a diverses línies d'ajudes que convoca anualment l'Agència Valenciana del Turisme i la Generalitat.

Finalment, cal recordar que el Codi Ètic va ser aprovat per l'Assemblea General de Nacions Unides en 2001 amb la intenció d'invitar a estats membres a aplicar principis ètics relatius al turisme. En l'actualitat, prop de 500 empreses i associacions de prop de 70 països han ratificat el document.